Meduza, la plej granda sendependa ruslingva mediato estas « nedezirata » en Rusio
#000001
La kunlaborantoj de la retejo, kiu instaliĝis en 2014 en Letonio, riskas punojn, same kiel tiuj, kiuj je ia ajn maniero kooperas kun ĝi.
#000002
Jen nova paŝo al cenzuro en Rusio. La retejo Meduza, la plej granda sendependa ruslingva mediato estis deklarita « nedezirata organizaĵo », fare de la rusia ĝenerala prokuraro, ĵaŭdon 26an de januaro.
#000003
En mallonga komunikaĵo (en la rusa), estas reproĉite al la retejo, ke ĝi minacas « la konstitucian ordon kaj la sekurecon » de Rusio.
#000004
La kunlaborantoj kaj ĉiuj, kiuj laboris je ia ajn maniero kun la mediato, riskas punojn. Estas ankaŭ malpermesate dividi ĝiajn enhavojn, riske de punoj. Tio postulas de Rusio, ke ĝi tute urĝe purigu siajn sociajn retojn.
#000005
La retejo Meduza, danke al sia ĵurnalisma rigoreco estas referenco inter la ruslingvaj retejoj. Per enketoj kaj ĉiutagaj rektaj informoj, ĝi vaste raportas pri la milito en Ukrainio. La mediato estis instalita de 2014 en Rigo, ĉefurbo de Latvio. Sed de post la komenciĝo de la konflikto, pluraj rusiaj mediatoj fuĝis la landon.
#000006
Bazita sur leĝo adoptita en 2015, la ĝenerala prokuroraro havas rajton atribui statuson de « nedezirata organizaĵo » al ĉiu organizaĵo internacia aŭ eksterlanda, sen neceseco de justica decido. Tiu decido estas poste transmetita al la rusia ministrejo pri Fremdaj aferoj por formala aprobo.
#000007
Meduza estas la kvara mediato, kiu suferas pri tia proceduro, post « Proekt », « Important Stories » kaj « The Insider ».
#000008
La mediato jam estis deklarita « eksterlanda agento » en 2021
#000009
La mediato ne ankoraŭ komentis tiun decidon. La direktorino kaj eldonistino de Meduzo, Galina Timŝenko, simple precizigis en la ruslingva versio de la BBC, ke ŝi troviĝis en kunsido kun la ĉefredaktoro, kaj ke ŝi reagos poste.
#000010
La mediato jam estis deklarita « eksterlanda agento » en aprilo 2021, kaj devis mencii tion en ĉiu el siaj publikigaĵoj. Tiu decido ankaŭ kondukis al la foriro de multaj privataj reklamistoj. Meduza kalkulis de tiam pri amasfinancado por pluvivi.
#000011
Tiu anonco estigis multajn reagojn inter la ruslingvaj sendependaj mediatoj.
#000012
« Ni opinias, ke agante tiel, la rusiaj aŭtoritatoj intencas tute izoli la civitanojn de la lando el ĉiu sendependa informo pri la milito, kaj ties konsekvencoj por la rusia socio », interalie skribis la redaktejo de Novaja Gazeta Eŭropo (en la rusa), en subtenletero.
#000013
La rusia justico malfondas la plej malnovan NeRegistaran Organizaĵon pri defendo de Homaj rajtoj
#000014
Perfidita kaj enterigita - la korpo de la verkisto Volodimir Vakulenko, forkaptita dum la rusia okupacio, estas retrovita en komuna fosaĵo de Izjum
#000015
Gazetlibereco. « Ili mortigis nian ĵurnalon » : la korkrio de « Novaja Gazeta » kontraŭ la rusia potenco
#000016
Rusio: la Supera kortumo malfondas la NeRegistaran Organizaĵon "Memorial", piliero de la defendo de liberecoj
#000017
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000018
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000020
Voir le profil de neniammilitointerni sur le portail Overblog
#000021